http___www.impuls-leasing.hr_default.aspx_id_49_1.xml
1.1 2.1 3.1 4.1 5.1 5.2 5.3 6.1 7.1 8.1 9.1 10.1 11.1 11.2 11.3 12.1
Calculator CALCULATOR *Offered schemes are based on 3 months Euribor. Kuehn leasing has the right to change the offered conditions in the process of its analysis on the deal. The Lessee shall acquire ownership of the assets after the expiration of the contract term and after the payment of all lease Installments due under the lease contract. An acual sheme with all pay offs would be issued after the signing of the PRIEMO- PREDAVATELEN protocol. The Lessee pays an additional amount if the leasing object is not imported from a country which is part of the EU - duty taxes, excise duties. Lessee pays the charges over the registration of the vehicle - including taxes and some other. SECURITIES WHICH THE LESSOR HAVE: - own the leasing object - Civil Liability insurances, Casko, Property insurance for all risks , wich are paid separately from the lessee with an insurance plan they pick - Registering the leasing contract in the Plage Register The lessee chooses the dealer and the leasing object, which would be the most suitable for them. We dont pick the leasing object an don`t carry any responsibilities for its quality and technical characteristics. The Lessor gives to the Lessee the responsibilities for the quaranty of the producer or the dealer, and the rights for the service agreements as it refers to the leasing until the leasing contract ends. If it is necessray the Lessee puts claims direct to the dealer or the producer.
1.1 1.2 2.1 3.1 4.1 5.1 6.1 7.1 8.1 9.1 10.1 11.1 12.1 13.1 14.1 15.1 16.1 16.2 17.1 18.1 18.2 18.3 18.4 19.1 19.2 19.3 20.1 21.1 21.2 22.1 22.2 22.3 22.4 22.5 22.6 23.1 24.1 25.1 25.2 26.1 27.1 27.2 27.3 28.1 28.2 29.1 30.1 31.1 32.1 33.1 34.1 34.2 35.1 35.2 36.1 37.1 38.1 38.2 38.3 38.4 38.5 39.1 39.2 40.1 41.1 42.1 43.1 44.1 45.1 46.1 47.1 48.1 49.1 50.1 50.2 50.3 51.1 52.1 53.1 54.1 55.1 55.2 55.3 56.1 57.1 57.2 58.1 59.1 60.1 61.1 62.1 63.1 64.1 65.1 66.1 67.1 68.1 68.2 69.1 70.1 71.1 72.1 73.1 74.1 74.2 75.1 75.2 75.3 75.4 76.1 77.1 78.1 79.1 80.1 81.1 81.2
Što je leasing? Razlika između operativnog i financijskog leasinga. Posao leasinga je pravni posao u kojem davatelj leasinga pribavlja objekt leasinga na način da od dobavljača objekta leasinga kupnjom stekne pravo vlasništva na objektu leasinga, te primatelju leasinga odobrava korištenje tog objekta leasinga kroz određeno vrijeme, a primatelj leasinga se obvezuje za to plaćati naknadu. Financijski leasing namijenjen je onima koji po isteku leasinga žele steći vlasništvo nad objektom leasinga. Osnovne karakteristike: - objekt leasinga vodi se i amortizira u poslovnim knjigama primatelja leasinga - u trošak poslovanja primatelja leasinga uz amortizaciju, ulazi i kamata - po isporuci davatelj leasinga izdaje račun za objekt leasinga, temeljem kojeg primatelji leasinga može ostvariti pravo na povrat PDV-a, (ovisno o djelatnosti primatelja leasinga i objektu leasinga) - neotplaćeni dio vrijednosti objekta leasinga predstavlja dugoročno zaduženje u bilanci primatelja leasinga - učešće umanjuje iznos financiranja te se na njega ne obračunava kamata - plaćanjem otkupne vrijednosti (koja je manja od tržišne vrijednosti) objekta leasinga primatelj leasinga stječe pravo na prijenos vlasništva nad objektom leasinga Operativni leasing ima obilježja poslovnog najma, jer se prvenstveno radi o korištenju objekta leasinga bez namjere stjecanja vlasništva uz eventualnu mogućnost zamjene za novi objekt po isteku ugovora. Osnovne karakteristike: - objekt leasinga vodi se i amortizira u poslovnim knjigama davatelja leasinga - leasing obrok ulazi u trošak poslovanja primatelja leasinga (PDV po računima može biti porezno priznat ovisno o djelatnosti primatelja leasinga i objektu leasinga)bilanca primatelja leasinga nije dodatno opterećena, jer nema dugoročnog zaduženja Koje sve naknade leasing društvo zaračunava? IMPULS-LEASING d.o.o. sukladno Općim uvjetima za sklapanje ugovora o leasingu primatelju leasinga može obračunati Naknadu za sudjelovanje u prekršajnim i drugim sudskim postupcima, Naknade u slučaju izmjene ugovora, Naknade vezane za prestanak ugovora, Naknadu za prefakturiranje, Naknadu za likvidaciju djelomičnih šteta, Naknade za troškove podsjetnika i opomena, Naknade za nedostavljanje ugovorne dokumentacije, Naknadu za uslugu registracije. Sve Naknade definirane su Cjenikom društva IMPULS-LEASING d.o.o. Što je jamčevina, predujam naknade i učešće? Jamčevina čini novčani polog koji služi kao sredstvo osiguranja za podmirenje otvorenih tražbina davatelja leasinga prema primatelju leasinga nakon isteka, odnosno prijevremenog prestanka ugovora o leasingu. Za uplaćeni iznos jamčevine ne izdaje se račun. Jamčevinu primatelj leasinga knjiži kao dugoročno potraživanje. Po isteku odnosno prijevremenom prestanku ugovora o leasingu davatelj leasinga primatelju leasinga vraća iznos jamčevine u cijelosti ukoliko po ugovoru ne postoje nikakva otvorena potraživanja, odnosno umanjenu za iznos otvorenih potraživanja, ukoliko ista postoje. Predujam naknade primatelj leasinga evidentira u svojim poslovnim knjigama kao unaprijed plaćene troškove te ih mjesečno rasknjižava na trošak sukladno broju mjeseci trajanja ugovora, dok davatelj leasinga knjiži predujam naknade kao odgođeni prihod i također ga mjesečno rasknjižava na prihode sukladno broju mjeseci trajanja ugovora . U slučaju prijevremenog raskida ugovora, nekonzumirani dio predujma naknade se vraća primatelju (umanjen za iznos otvorenih potraživanja, ukoliko ista postoje). U slučaju isteka ugovora primatelju se ne vraća ništa jer je cijeli iznos predujma naknade konzumiran (rasknjižen). Učešće predstavlja sudjelovanje primatelja leasinga u financiranju u određenom postotku nabavne vrijednosti predmeta. Osiguranje objekta. Ima li primatelj leasinga pravo slobodnog izbora osiguratelja objekta leasinga? Primatelj leasinga je dužan na vlastiti trošak, a u ime IMPULS-LEASING d.o.o. kao vlasnika Objekta leasinga, za čitavo vrijeme trajanja Ugovora pravovremeno i redovno zaključivati propisana obvezna osiguranja za Objekt leasinga. Ukoliko je Objekt leasinga vozilo Primatelj leasinga je dužan sklopiti ugovor o osiguranju od automobilske odgovornosti s dopunskim osiguranjem vozača i putnika od posljedica nesretnog slučaja, te za cijelo vrijeme trajanja Ugovora o leasingu pravovremeno plaćati premije, a preslike polica nakon njezinog sklapanja bez odgode dostaviti IMPULS-LEASING d.o.o..U navedenu svrhu Primatelj leasinga je dužan na vlastiti trošak i za čitavo ugovoreno vrijeme trajanja Ugovora s prvoklasnim, za IMPULS-LEASING d.o.o. prihvatljivim osiguravateljem, za Objekt leasinga sklopiti ugovor o osiguranju imovine, a ukoliko je Objekt leasinga vozilo, dužan je sklopiti ugovor o punom kasko osiguranju koje pokriva sve rizike u vezi nezgode i krađe, te za cijelo vrijeme trajanja Ugovora o leasingu za isto pravovremeno plaćati premije. Sudjelovanje u šteti može iznositi najviše 10%. Osiguranik navedenog ugovora o osiguranju imovine ili punom kasko osiguranju je IMPULS-LEASING d.o.o., što se bezuvjetno upisuje u policu osiguranja. Primatelj leasinga je dužan izvornike svih polica osiguranja neposredno nakon njihovog sklapanja dostaviti IMPULS-LEASING d.o.o. Primatelj leasinga u cijelosti snosi eventualno sudjelovanje u šteti (franšizu). Procedura nakon isteka ugovora. FINANCIJSKI LEASING Ugovor o financijskom leasingu ističe sa datumom dospjeća otkupne vrijednosti objekta leasinga, po podmirenju svih potraživanja evidentiranih na konto kartici ugovora IMPULS-LEASING d.o.o. Izvršit će konačni obračun Ugovora o leasingu, te će na ime primatelja leasinga pripremiti i predati cjelokupnu dokumentaciju za prijenos vlasništva. OPERATIVNI LEASING Kod operativnog leasinga strogo je zabranjeno da primatelj leasinga na isteku ugovora sam i otkupi objekt leasinga te postane njegov vlasnik. Nakon isteka ugovornog odnosa između društva IMPULS-LEASING d.o.o. i primatelja leasinga, primatelj leasinga Objekt leasinga vraća u posjed društva IMPULS-LEASING d.o.o., a društvo IMPULS-LEASING d.o.o. započinje proces prodaje objekta leasinga, te pokušava dosegnuti iznos prodaje minimalno za iznos ugovorene visine ostatka vrijednosti. Primatelj leasinga ima mogućnost ponuditi kupca objekta leasinga. Što kada se dogodi šteta na vozilu? Na koga se izdaje račun za popravak? DJELOMIČNA ŠTETA - Izvid štete i prijavu štete vrši primatelj leasinga osiguravajućoj kući. - Narudžbenicu za popravak objekta leasinga ovlaštenom izvođaču radova na pismeni zahtjev izdaje društvo IMPULS-LEASING d.o.o. - Račun popravka objekta leasinga ovlašteni izvođač radova izdaje na društvo IMPULS-LEASING d.o.o. - Isplata štete od strane osiguravajuće kuće vrši se na račun društva IMPULS-LEASING d.o.o. koji plaća račun popravka ovlaštenom izvođaču radova. U slučaju da je isplata po računu popravka umanjena od strane osiguravajućeg društva na primatelja leasinga se izdaje račun prefakturiranog troška sudjelovanja u šteti. Razlozi za umanjenje odštete mogu biti: dug po premiji police osiguranja, malus štete, amortizacija, nepriznavanje računa izvođača radova zbog viška satnice, odudaranje od podataka s izvida štete i sl. Primatelj leasinga ima mogućnost uputiti prigovor na iznos odštete izravno osiguravajućoj kući. U slučaju naknadne isplate osiguravajuće kuće na ime štete za uplaćeni iznos se vrši storno računa prefakturiranog troška sudjelovanja u šteti. Društvo IMPULS-LEASING d.o.o. za svaku obrađenu štetu primatelju leasinga obračuna Naknadu za likvidaciju štete sukladno važećem Cjeniku. TOTALNA ŠTETA U slučaju totalne štete na Objektu leasinga (osim u slučaju krađe) do raskida Ugovora dolazi u trenutku kada društvo IMPULS-LEASING d.o.o. zaprimi izvid štete osiguravajućeg društva. Olupina se vraća u posjed društva IMPULS-LEASING d.o.o., te se izrađuje procjena od strane ovlaštenog sudskog vještaka na trošak primatelja leasinga i pristupa se prodaji olupine te se čeka uplata iznosa odštete od osiguravatelja. Nakon prodaje olupine i prispjele uplate odštete štete od osiguranja pristupa se izradi konačnog obračuna Ugovora. U slučaju da nastala šteta ne bude u potpunosti nadoknađena od strane osiguravatelja, društvo IMPULS-LEASING d.o.o. je ovlašteno od Primatelja leasinga zahtijevati razliku nastale štete. Svaki prijevoz, montaža ili demontaža Objekta leasinga obavlja se na trošak i rizik Primatelja leasinga. Procedura registracije vozila. Tko registrira vozilo kod prve registracije? Prvu registraciju objekta leasinga obavljaju djelatnici IMPULS-LEASING d.o.o. po dostavi dokumentacije pripremljene za registraciju od strane primatelja leasinga ili dobavljača nakon što primatelj leasinga preuzme objekt leasinga, te nakon što se nad objektom leasinga izvrši tehnički pregled. Za registraciju novog objekta leasinga potrebna je sljedeća dokumentacija: - preslika ugovora o leasingu - original račun dobavljača prema društvu IMPULS-LEASING d.o.o. naslovljen na adresu poslovnice na koju se objekt leasinga registrira - potvrda o ovlaštenju dobavljača – ako se radi o dobavljaču iz mreže ovlaštenih salona nekog uvoznika odnosno ako uvoznik i prodavatelj nisu ista pravna osoba - dva registracijska lista od tehničkog pregleda ispostavljena na IMPULS-LEASING d.o.o. - polica obveznog osiguranja u originalu (dva primjerka) - preslika Obavijesti o razvrstavanju po NKD-u primatelja leasing, ukoliko je primatelj leasinga pravna osoba, preslika obrtnice ukoliko je primatelj leasinga obrt, preslika rješenja o osnivanju, ukoliko je primatelj leasinga samostalni djelatnik, odnosno preslika osobne iskaznice ukoliko je primatelj leasinga fizička osoba - vezni računi ukoliko se radi o rabljenom objektu leasing. Informativni obračun – procedura zahtjeva. IMPULS-LEASING d.o.o. po uredno ispunjenom i potpisanom Zahtjevu za informativni obračun koji je dostavljen od strane primatelja leasinga izrađuje i dostavlja informativni obračun ugovora o leasingu. Informativni obračun ugovora o leasingu važeći je do izdavanja sljedećeg računa po ugovoru o leasingu odnosno do nastanka dodatnih troškova odnosno naknada koje društvo IMPULS-LEASING d.o.o. ima pravo naplatiti primatelju leasinga sukladno Općim uvjetima za sklapanje ugovora o leasingu. U slučaju operativnog leasinga uz informativni obračun primatelju leasinga dostavlja se i suglasnost za prodaju objekta leasinga. Što je ostatak vrijednosti? Ostatak vrijednosti predstavlja sporazumno utvrđenu vrijednost predmeta leasinga u trenutku isteka ugovorenog trajanja Ugovora o operativnom leasingu, a koja se temelji na očekivanoj vrijednosti predmeta leasinga u trenutku isteka Ugovora. Minimalni i maksimalni iznosi ostatka vrijednosti ovise o ugovorenom trajanju leasinga, kao i visini jamčevine/predujma naknade. Mogu u bilo kojem trenutku raskinuti ugovor o leasingu? Primatelj leasinga je ovlašten otkazati Ugovor s otkaznim rokom u trajanju od 1 (slovima: jednog) mjeseca i to na prvi sljedeći Dan Ugovora, pod uvjetom da je o otkazu Ugovora prethodno obavijestio društvo IMPULS-LEASING d.o.o. pisanim putem. Primatelj leasinga je dužan vratiti Objekt leasinga u neposredan posjed društva IMPULS-LEASING d.o.o. najkasnije na dan isteka otkaznog roka, u protivnom se smatra da je Primatelj leasinga odustao od otkaza Ugovora. Primatelj leasinga odgovoran je IMPULS-LEASING d.o.o. za svaku štetu koja istome može nastati kao posljedica otkaza Ugovora od strane Primatelja leasing, slijedom čega je društvo IMPULS-LEASING d.o.o. ovlašteno zahtijevati od Primatelja leasinga naplatu svih dospjelih nepodmirenih Obroka leasinga i Nenamirene vrijednosti po Ugovoru, kao i svih eventualno nastalih drugih troškova koje je društvo IMPULS-LEASING d.o.o. ovlašteno naplatiti od Primatelja leasinga prema Općim uvjetima za sklapanje ugovora o leasingu. Na koji način primatelj leasinga u financijskom leasingu stječe vlasništvo nad objektom leasinga? Izdavanjem zadnje mjesečne rate po ugovoru o financijskom leasingu primatelju leasinga se izdaje i otkupna rata sa datumom dospjeća isteka ugovora prema otplatnom planu. Nakon uplate posljednje rate i podmirivanja svih preostalih otvorenih potraživanja, vrši se izrada konačnog obračuna ugovora, te se primatelju leasinga predaje cjelokupna dokumentacija potrebna za prijenos vlasništva nad objektom leasinga koja sadrži: - 3 primjerka R1 računa za objekt leasinga izdan kod aktivacije ugovora o leasingu pečatirana i potpisan od strane društva IMPULS-LEASING d.o.o. - Original knjižice vozila, ukoliko se radi o objektu leasinga koji se registrira, te ukoliko je ugovor o leasingu sklopljen prije 01.07.2013. - Punomoć za odjavu objekta leasing, ukoliko se radi o objektu leasinga koji se registrira - Potvrda o podmirenju obveza primatelja leasinga Tko snosi troškove vezane uz objekt leasinga, davatelj ili primatelj leasinga? Sve troškove koji nastanu nad objektom leasinga za vrijeme trajanja Ugovora o leasingu snosi primatelj leasinga. Ima li posao leasinga predviđenu opciju kupnje objekta leasinga? FINANCIJSKI LEASING Uplatom po informativnom obračunu za vrijeme trajanja Ugovora o leasingu, odnosno po izvršenim svim uplatama u slučaju normalnog isteka ugovora o leasingu primatelj leasinga stječe pravo za prijenos vlasništva nad objektom leasinga. OPERATIVNI LEASING Kod operativnog leasinga strogo je zabranjeno da primatelj leasinga otkupi objekt leasinga te postane njegov vlasnik. Nakon isteka ugovornog odnose između društva IMPULS-LEASING d.o.o. i primatelja leasinga ili tijekom trajanja istog, primatelj leasinga ima mogućnost ponuditi kupca objekta leasinga minimalno za iznos nenamirene vrijednosti ugovora. Prednosti e-računa Siguran primitak računa, ubrzavanje procesa zaprimanja računa, spremanje računa u digitalnom obliku, manje papirologije-očuvanje okoliša. Od čega se sastoji realna kamatna stopa? Pri izračunu realne kamatne stope uzima se u obzir trajanje Ugovora o leasingu u mjesecima, iznos ukupne naknade za leasing, te svih naknada u vezi sa zaključenjem i provedbom ugovora o leasingu. Što će se dogoditi ukoliko više ne budem u mogućnosti plaćati mjesečne obroke? U slučaju neredovitog plaćanja mjesečnih obveza od strane Primatelja leasinga (sukladno čl. 59 Zakona o leasingu – ako primatelj leasinga nije platio dvije uzastopne naknade) Ugovor o leasingu može se raskinuti zbog neplaćanja, te će se primatelja leasinga pozvati na povrat objekta leasinga. Na dan povrata objekta društvu IMPULS-LEASING d.o.o. te nakon potpisivanja zapisnika o preuzimanju vozila ugovor se raskida datumom potpisivanja zapisnika, te se primatelju leasinga prestaju izdavati računi za mjesečne rate/najamnine. Potom se po ovlaštenom sudskom vještaku obavlja vještačenje radi procjene tržišne vrijednosti objekta leasinga na trošak primatelja leasinga. Procjena ovlaštenog sudskog vještaka šalje se primatelju leasinga preporučenom poštom na pisani zahtjev primatelja leasinga. Ako procjena sudskog vještaka utvrđuje oštećenja vozila koja bi osiguratelj prihvatio po kasko polici, organizira se procjena štete i objekt leasinga se popravlja. Objekt leasinga prodaje se javnom objavom od strane društva IMPULS-LEASING d.o.o., te se prodaje najboljem ponuđaču. Primatelj leasinga odgovoran je društvu IMPULS-LEASING d.o.o. za svaku štetu koja istome može nastati kao posljedica raskida Ugovora slijedom čega je društvo IMPULS-LEASING d.o.o. ovlašteno zahtijevati od Primatelja leasinga naplatu svih dospjelih nepodmirenih Obroka leasinga i Nenamirene vrijednosti po Ugovoru, kao i svih eventualno nastalih drugih troškova koje je društvo IMPULS-LEASING d.o.o. ovlašteno naplatiti od Primatelja leasinga prema Općim uvjetima za sklapanje ugovora o leasingu. Financiranje rabljenih vozila. Društvo odobrava financiranje rabljenih vozila putem leasinga od ovlaštenih dobavljača, a vozila starosti do 3 godine moguće je financirati bez učešća. Ukupan zbroj godina vozila i trajanje leasinga ne može biti veći od 8 godina. Tko je upisan u prometnoj dozvoli kao vlasnik vozila? Za cijelo vrijeme trajanja ugovornog odnosa između društva IMPULS-LEASING d.o.o. i primatelja leasing, društvo IMPULS-LEASING d.o.o. je pravni vlasnik objekta leasinga. U prometnoj dozvoli ukoliko se objekt leasinga registrira, Primatelj leasinga naveden je kao korisnik predmetnog objekta leasinga.